AD. THE ENGLISH VOYAGES 



accipere munusculum de manu nostra, excusans me, quia 

 monachus eram, nee erat ordinis nostri possidere aurum, 

 vel argentum, vel vestes preciosas. Unde non habebam 

 aliquid talium, quod possem ei dare : sed de cibis nostris 

 acciperet pro benedictione. Tunc fecit recipi, & distribuit 

 statim hominibus suis qui convenerant ad potandum. Dedi 

 etiam ei literas Imperatoris Constantinopolitani : (Hoc fuit 

 in octavis ascensionis) Qui statim eas Soldaiam misit ut 

 ibi interpretarentur : quia erant in Graeco, nee habebat 

 secum qui sciret literas Graecas. Quaesivit etiam a nobis, 

 si vellemus bibere cosmos, hoc est, lac jumentinum. 

 Christiani enim Ruteni, Graeci, & Alani, qui sunt inter 

 eos, qui volunt stricte custodire legem suam, non bibunt 

 illud : Imo non reputant se Christianos postquam biberunt. 

 Et sacerdotes eorum reconciliant eos, tanquam negassent 

 fidem Christianam. Ego respondi, quod habebamus 

 adhuc sufficienter ad bibendum : & cum ille potus 

 deficeret nobis, oporteret nos bibere illud, quod daretur 

 nobis. Quaesivit etiam quid contineretur in literis nostris, 

 quas mittebatis Sartach. Dixi quod clausae erant bullae 

 nostrae : & quod non erant in eis nisi bona verba & amica- 

 bilia. Quaesivit & quae verba diceremus Sartach ? 

 Respondi, Verba fidei Christianae. Quaesivit quae ? Quia 

 libenter vellet audire. Tunc exposui ei prout potui per 

 interpretem meum, qui nullius erat ingenii, nee alicujus 

 eloquentias, symbolum fidei. Quo audito, ipse tacuit & 

 movit caput. Tunc assignavit nobis duos homines, qui 

 nos custodirent, & equos & boves : & fecit nos bigare 

 secum, donee reverteretur nuncius, quem ipse miserat pro 

 interpretatione literarum imperatoris ; & ivimus cum eo 

 usque in crastinum Pentecostes. 



Qualiter Alani venerunt ad eos in vigilia 

 Pentecostes. 



IN vigilia Pentecostes venerunt ad nos quidam Alani, 

 qui ibi dicuntur II Acias, Christiani secundum ritum 

 Graecorum ; habentes literas Graecas & sacerdotes Graecos : 

 tamen non sunt schismatici sicut Graeci ; sed sine accep- 



198 



